stanford-oval/wikipedia huggingface dataset:
נתי לנגרמן
הערות שוליים

↑   איומים, הפחדות, שקרים וקונספירציות: רשת הקשר בין מתנגדי החיסונים נחשפת | כתבתו של נתי לנגרמן, סרטון בערוץ "עכשיו 14", באתר יוטיוב (אורך: 02:16)
↑  תום אברמסון, מכתב איום נשלח אל הכתב נתי לנגרמן: "יומך יגיע" – תלונה הוגשה במשטרה, באתר חדשות 0404‏, 7 ביולי 2022
↑  איומי רצח על כתב ערוץ 14: "פושעים משלמים מחיר", באתר אייס, 27 במאי 2022
↑  מערכת, ת"ק 38709-10-22 ורטנוב נ' לנגרמן, באתר תולעת המשפט, ‏12.02.2023
↑  halemo, נדחתה בקשה נוספת של מתנגדת חיסוני קורונה למנוע פרסומים מכתב ערוץ 14 נתי לנגרמן, באתר רוטר.נט, ‏11.09.22
↑  אורן פרסיקו, כתב ערוץ 14 יתנצל: "גם כאשר יש מחלוקת אידיאולוגית בין אנשים, לא צריך לטעון טענות שאינן נכונות", באתר העין השביעית, 15 ביולי 2023;
אורן פרסיקו, אומר את הדברים בצורה ברורה, באתר העין השביעית, 8 באוגוסט 2023
↑  נתי לנגרמן, "תיקון עולם": תיעוד מיוחד מהקמת ביה"ח הישראלי בדרום סודאן, באתר עכשיו 14, 5 בספטמבר 2022
↑  נתי לנגרמן, חשיפה | האם שרת החינוך התייעצה עם מכחישי קורונה?, באתר עכשיו 14, 13 בדצמבר 2021
↑  שאשא ביטון תבעה את כתב ערוץ 14, כמה דרשה?, באתר אייס, 15 בדצמבר 2021
↑  איתמר אייכנר, ישראל תטיס לארץ פצועים אוקראינים - כולל חיילים שנפצעו מאש רוסית, באתר ynet, 18 במאי 2022
↑  103FM - אראל סג"ל - קייב לא מחכה ללפיד, באתר 103FM - האזנה לרדיו און ליין
↑  ראש הממשלה לפיד הוזמן לקייב – וסירב להגיע: "אין סיבה", באתר עכשיו 14, ‏8 ביולי 2022
↑   ציוץ של Nati Langermann ברשת החברתית אקס (טוויטר), 21 בספטמבר 2022
↑  כפי שפורסם ב-14: המדינה חוששת שעובדי משרד החוץ יבצעו עבירה פלילית, באתר עכשיו 14, 24 בספטמבר 2022
↑  נתי לנגרמן, ממשלת גרמניה מימנה סדרת אירועים המשווים בין השואה לנכבה, באתר עכשיו 14, ‏12.07.23
|  |
| --- | --- | --- |
| תוכניות | "ישראל הבוקר" • "עדן ועודד" • "האולפן הפתוח" • "ארבע" • "ריקלין ושות" • "הדו"ח של אראל" • "שבע" • "מהדורת החדשות המרכזית של עכשיו 14 "•"הפטריוטים" • ריקלין וסג"ל • "פָתְחִי את שַׁי" • "כלכלי בלילה" |  |
| סגל | דור אזרד  • אמיר איבגי • שגיא אלמוג כהן • נועם אמיר • מולי ארי • עקיבא ביגמן • הלל ביטון רוזן • דרור בלאזדה • יעקב ברדוגו • שרה ב"ק • שי גולדן • שי גולדשטיין • בועז גולן • שרון גל • נוה דרומי • טל היינריך • עדן הראל • יהונתן וייס • דנה ורון • יותם זמרי • יערה זרד • עידו טאובר • מגי טביבי • ברוך ידיד • שלו כחלון • אדיר לחקים • רונה לוי •  שיראל ללום נהיר • נתי לנגרמן • ינון מגל • תמיר מורג • עודד מנשה • אראל סג"ל • גיל ססובר • מורן סקיטל • ליאור סודרי • אריאל עידן • איתמר פליישמן • אליה פרג'ון • גלעד צוויק • מוטי קסטל • דני רופ • שמעון ריקלין • עתי שלו • ליטל שמש |  |
לקרדה

| --- | --- |
לקרדה
 
 מאכלים
 מוצא:  טורקיה 
 מרכיבים עיקריים:  דג מאכל 
 
לקרדה הוא בוניטו או מקרל כבוש, מקורו מהמטבח העות'מאני.
מקור השם ביוונית ביזנטית: lakerta (λακέρτα) ('מקרל'), מלטינית: lacerta ('מקרל' או 'טרכון'). יש הטוענים כי השם הוא עיוות של המילה 'La querida' בספרדית, כלומר "היקירה".
מוציאים מנתחי הבוניטו את העצמות, משרים אותם בתמלחת ואחר כך ממליחים אותם למשך שבוע. אז הם מוכנים לאכילה, או לחלופין, לשימור בשמן זית. במקום בדגי הבוניטו, ניתן להשתמש בדגי מקרל גדולים או בדגי טונה קטנים, בצורה דומה.
הערות שוליים

↑  רותי קינן, הלקרדה מכה שנית - הכל על דגים מלוחים וכבושים, באתר ynet, 10 באפריל 2006
↑  גיל ססובר ואילון עמיר, לקרדה והגיבור הכבוש של האימפריה העות'ומאנית, באתר הארץ, 19 בינואר 2017
↑  "İzmir'de özel bir mekân: "La querida"". arsiv.salom.com.tr.
ערך זה הוא קצרמרבנושא מזון. אתם מוזמנים לתרום לוויקיפדיה ו.
קינגדה קה

| --- | --- |

 מידע כללי
 סוג:  רכבת הרים משוגרת, רכבת הרים מפלדה, stratacoaster 
 מיקום:  ניו ג'רזי 
 מדינה:  ארצות הברית 
 הקמה ובנייה
 תקופת הבנייה:  ? – 21 במאי 2005 (28 שנייה) 
 תאריך פתיחה רשמי:  21 במאי 2005 
 מידות
 אורך:  3,118 רגל 
 גובה:  456 רגל 
 קואורדינטות:  40°08′23″N 74°26′05″W﻿ / ﻿40.139722222222°N 74.434722222222°W﻿ / 40.139722222222; -74.434722222222
  (למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיקינגדה קה(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיקינגדה קה
 
רכבת ההרים קינגדה קה
קינגדה קה (באנגלית: Kingda Ka) הייתה רכבת הרים העשויה פלדה בפארק השעשועים "Six Flags Great Adventure", אשר בג'קסון, ניו ג'רזי. רכבת הרים זו הייתה הגבוהה והמהירה ביותר בעולם בעת פתיחתה, והצליחה לשמור על תואר הגבוהה ביותר עד לסגירתה בשנת 2024 (תואר המהירה ביותר נלקח ממנה בשנת 2010 על ידי "פורמולה רוסה" בעולם הפרארי באבו דאבי).
הרכבת החלה לפעול ב-20 במאי בשנת 2005, כחלק מאזור חדש בפארק השעשועים שנקרא "הממלכה המוזהבת". היא נבנתה על ידי חברת רכבות ההרים השווייצרית Intamin AG.
בחודש נובמבר 2024, לאחר 19 שנים של פעילות, נסגרה הרכבת ופורקה, לאור עלויות אחזקה גבוהות שהגיעו לכמיליון דולר בשנה.
מבנה הרכבת

במתקן יש ארבע רכבות הרים. הן צבועות בארבעה צבעים לזיהוי מהיר: ירוק, כחול כהה, כחול בהיר וכתום. בארבעת הצבעים האלה צבועים גם הכיסאות ותומכות הבטיחות של הרכבות.
בכל רכבת ישנם 18 מושבים בשני טורים. בקרון האחורי ישנו טור אחד של מושבים, ובשאר שני טורים. השורה האחרונה בכל קרון מוגבהת מעל השורה מלפניה כדי לאפשר שדה ראייה טוב יותר. לרכבות אין שמות רשמיים אלא רק מספרים.
בכל אחת מהרכבות ישנו לוח מאחורי שורת המושבים האחרונים שמכסה שורה נוספים של תושבת למושבים. ניתן להסיר את הלוחות האלה כדי להתקין מושבים נוספים בשלב כלשהו בעתיד. שינוי זה יגדיל את הקיבולת של כל רכבת מ-18 ל-20 נוסעים, וכך בכל שעה יוכלו לעלות על המתקן 1,600 נוסעים במקום 1,400. התחנה כבר ערוכה לשינוי הזה, יש לה שער לכניסה לשורות הלא קיימות של המושבים.
העלייה לרכבת

התור לקינגדה קה ארוך ומתחיל הרבה לפני שער הכניסה. התור כה ארוך ומפותל עד אשר נפתחו בו דוכני גלידה ואף עמדת די ג'יי לבידור הממתינים. בשיא הפופולריות של המתקן, לפני התקלות הגדולות של שנת 2005, אזור התור היה גדול ביותר והיה קרוב יותר למסלול הרכבת. בגלל החלקים שעפו מאזור השיגור במהלך התקלה הראשונה, הוחלט שיהיה בטוח יותר להשאיר את האורחים רחוק ככל האפשר מהמסילה באופן קבוע. הכניסה הנוכחית העיקרית לתחנה הייתה בעבר כניסת "המעבר המהיר".
התחנה מורכבת משתי תחנות מקבילות הנמצאות בכניסה וביציאה. בכל תחנה ישנן שתי רכבות, כך שלכל אחת מארבע הרכבות יש תחנה משלה. כל רכבת מעלה ומורידה נוסעים בתחנה שלה, היא לא נוסעת לתחנה האחרת. במהלך הנסיעה, הרכבות בצד אחד של המסלול מעלות נוסעים בזמן שהרכבות בצד השני משוגרות. המערכת פועלת באופן יעיל מאוד, כל עוד כל ארבע הרכבות פועלות ואין עיכובים גדולים בהעלאת הנוסעים ובבדיקת הרכבות. כתוצאה התור למתקן נע במהירות לפני התחנה, אבל יש תור ארוך בתוך התחנה, במיוחד אם מחכים לשבת בשורות הראשונות.
שני משגיחים מעלים נוסעים, בודקים ומשחררים כל רכבת, ואחד משגר את הרכבות.
תומכות הבטיחות של רכבת ההרים, שמושמות על העולים על המתקן, משתמשות במערכת נעילה הידראולית שמאפשרת למשוך אותם למטה ככל שנחוץ; כשהם נעולים ניתן למשוך אותם למטה אבל אי אפשר לדחוף אותם מעלה (מערכת זו עדיפה על נעילה באמצעות גלגלי שיניים, שננעלת רק בחריצים המתאימים, ולכן התומכות שלה משוחררות מדי או לוחצות מדי). כמו ברוב רכבות ההרים, גם חוגרים את התומכות למקרה שמנגנון הנעילה ייכשל. כדי להגביר את קצב העלאת הנוסעים, מבקשים מהנוסעים להפעיל את התומכות שלהם בעצמם אם הם מסוגלים לעשות זאת.
הנסיעה ברכבת

לאחר שהרכבת מגיעה למקומה ונבדקת, היא מתקדמת באיטיות מהתחנה לאזור השיגור. ברגע שהרכבת נמצאת במיקום הנכון, מנגנון השיגור משגר את הרכבת ממהירות של אפס ל-206 קמ"ש ב-3.3 שניות. בסופו של מסלול השיגור, הרכבת מטפסת אל המגדל הראשי, ומסתובבת בתשעים מעלות ימינה לפני שהיא מגיעה לגובה של 139 מטר. הרכבת צונחת מגובה של 127 מטר בעיקול בן 270 מעלות, ומגיעה למהירות של 192 קמ"ש בסוף הירידה. לאחר מכן, הרכבת עולה על גבעה בגובה של כ-40 מטר, כך נוצר רגע של חוסר משקל לפני שהרכבת נעצרת באופן חלק על ידי בלמים מגנטיים. הרכבת מבצעת סיבוב פרסה וחוזרת לתחנה. הנסיעה אורכת 28 שניות מתחילת השיגור ועד לסוף מסלול העצירה, אבל זמן הנסיעה ה"רשמי" על המתקן הוא 50.6 שניות.
לעיתים רחוקות קורה שהרכבת אינה מצליחה להגיע לפסגת המגדל, ולכן היא חוזרת בנסיעה אחורנית לנקודת השיגור, ולכן הותקנו בנקודת השיגור מעצורים שיביאו לעצירה מלאה של רכבת שנעה אחורנית. לאחר שמחזירים את הרכבת לתחנה, נותנים לנוסעים לבחור אם לרדת מהמתקן או להישאר לניסיון נוסף. נוסעים נלהבים ברכבת מחכים בכיליון עיניים לחוויה נדירה זו, אבל אחרים עלולים שלא להבין שזהו תהליך בטיחותי, חרף שלטי האזהרה המספרים עליו.
במסלול הרכבת מותקנות שתי מצלמות, הראשונה נמצאת מעט אחרי אזור השיגור, והשנייה נמצאת בסופו של אזור העצירה, כך ניתן לרכוש תצלומים של "לפני" ו"אחרי". שתי המצלמות נמצאות בצד הימני של המסלול, ולכן מייעצים לנוסעים שרוצים לקנות תמונות מהנסיעה לשבת בצד ימין.
ברגע שהרכבת נמצאת במיקום הנכון, נשמע רעש חזק של צופר, שלאחריו הרכבת נעה מעט אחורה כדי להפעיל את מנגנון הבטיחות, והמעצורים באזור השיגור נופלים. השיגור מתבצע חמש שניות לאחר רעש הצפירה. מנגנון השיגור של קינגדה קה מסוגל לשגר רכבת כל 45 שניות, וכך ניתן להסיע על המתקן 1,400 נוסעים בשעה.
השיגור פועל בצורת בליסטרה, כבל מושך את הרכבת במהירות עד לרגע שבו היא משתחררת ממנו.
תקלות > 8 ביוני 2005

ב-8 ביוני 2005, פחות מחודש לאחר פתיחת המתקן, בורג רופף גרם לחלק שנמצא בתוך התעלה שכבל השיגור עובר דרכה להשתחרר ויצר חיכוך כנגד הכבל. החיכוך גרם לרכבת לא להאיץ למהירות הנכונה. השפשוף של הכבל כנגד פנים התעלה יצר ניצוצות ושברי מתכת עפו מתחתית הרכבת. המנוע, כפי שתוכנן, ניסה לפצות על כך על ידי הפעלת עוד כוח על הכבל כדי להגיע למהירות שיגור של 206 קמ"ש.
סנפירי המעצורים שעולים למצב הבלימה עולים בתזמון הנכון, באופן עצמאי ללא עזרת מנגנון השיגור. הסנפירים נמצאים בתוך כלובים ממתכת שמחוברים למפעילים שמעלים ומורידים את הסנפירים לגובה הרצוי. ישנם ארבעה אזורי עצירה, בכל אזור יש כ-24 סנפירי בלימה משלו. הסנפירים תפסו את הרכבת המשוגרת והחלו להאט את תנועתה, ומאידך המנוע ניסה להאיץ אותה, וכך היא נגררה לאורך אזור העצירה. רכב התפיסה שוחרר, אבל הרכבת הייתה עדיין באזור העצירה והגיעה לעצירה מלאה בתחתית הגבעה.
התקלה אירעה במהלך בדיקת הבוקר השגרתית, כאשר לא היו נוסעים על הרכבת, ולא היו נפגעים מהתקרית. כבל השיגור ניזוק (הוא נשחק והיה צריך להחליף אותו), המנוע ניזוק (נגרם נזק קל לאטמים), וסנפירי הבלימה ניזוקו - רבים נזקקו להחלפה. סנפירי הבלימה באזור השיגור מחוברים באופן כזה שימנעו מרכבות הנעות במהירות לנוע אחורה לתחנה, אבל הרכבת שנעה במהירות ונמשכה אחורה יצרה לחץ לא צפוי על מספר סנפירים שהתעקמו קדימה. לא היה צורך להחליף את כל הסנפירים, אבל היו יותר סנפירים פגומים מאשר שהיו לפארק חלקי חילוף, והם נאלצו להזמין חלקים מהחברה המייצרת. בנוסף, היו צריכים לערוך ביקורת מחדש לרכבת. הביקורת החלה ב-21 ביוני 2005. הרכבת נפתחה ב-4 באוגוסט, ושביל התור הוזז כך שהוא לא יעבור יותר מתחת למסלול השיגור.
תקלות > 5 במאי 2006

ב-5 במאי 2006, כחודש לאחר שהרכבת נפתחה לשנת 2006, הייתה תקלה נוספת.
בשעה 21:25, אחרי שיגור רגיל, אחד מהנוסעים ברכבת דיווח שאיבד את מכשיר הטלפון הסלולרי שלו על המתקן. הרכבת הכתומה שוגרה בשלב זה, היא השלימה את המסלול אבל נתקעה במסלול הכניסה לתחנה. לאחר מכן, בחנו את מנגנון השיגור ב"שיגור ריק", שיגור ללא רכבת.
בשעה 21:45, הרכבת הכתומה שוגרה לבדיקה. היה רעש חזק של חריקה וחבטה וניצוצות עפו מהחלק האחורי של הרכבת. ייתכן שהמעצורים נגד הנסיעה לאחור בתחילת מסלול השיגור לא קפצו בחזרה למעלה מאחורי הרכבת המשוגרת, אבל אלה שבסוף כן קפצו, כנראה כשהרכבת עוד הייתה מעליהם. אם הרכבת הייתה נוסעת לאחור, הייתה נגרמת תאונה נוראה לוּ לא היו מספיק מעצורים מורמים שיאטו אותה במידה מספקת. לא נגרם נזק לרכבת. ייתכן שרעש החביטה החזק בא מרכב התפיסה שפגע במעצור בסוף מסלול השיגור במהירות מלאה. הסיבה המדויקת לתקלה לא ידועה, אבל טכנאי תחזוקה עבדו כדי לתקן אותה עוד בסוף השבוע שבו אירעה התקלה.
הרכבת נכנסה לעצירת חירום בזמן שהתקלה התרחשה, וכך המעצורים שבסוף מסלול העצירה נשארו מורמים, כך שהרכבת נתקעה באזור זה למשך כדקה לפני שהיא התקדמה אל התחנה.
דווח שכבל השיגור של הרכבת היה מתוח ונראה במצב טוב זמן קצר לאחר התקלה. ב-11 במאי הוציאו אותו, וב-16 בחודש החזירו אותו (אבל במצב רפוי). ב-18 במאי מתחו את הכבל, וראו את העובדים מניחים בובות מבחן על הרכבות. הבדיקה של קינגדה קה החלה ב-21 במאי, ודווח שהרכבת נפתחה מחדש ב-25 במאי.
עובדות נוספות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא טריוויה.
ככל שקינגדה קה מרשימה, אין בה שום אלמנט שהוא הראשון מסוגו. בעוד שהרכבת אקסילריטור (Xcelerator) הייתה הרכבת המשוגרת הראשונה על ידי מערכת הידראולית, לטופ ת'ריל דראגסטר בסידר פוינט (הרכבת בעלת התואר המהירה והגבוהה ביותר לפני השלמת הבנייה של קינגדה קה) יש את העיצוב הכי דומה לזה של הקינגדה קה. כל הרכבות הללו יוצרו על ידי חברת אינטאמין. ההבדל הבולט ביותר בין קינגדה קה לבין טופ ת'ריל דראגסטר הוא שלאחרונה אין עלייה שנייה; במקום זאת יש לה מסלול עצירה שטוח. המגדל של קינגדה קה גבוה ב-11 מטר מזה של טופ ת'ריל דראגסטר, ומהירות השיגור שלה מהירה יותר ב-13 קמ"ש. הבדל בולט נוסף הוא שלקינגדה קה חסרים אורות המבשרים על שיגור שמתחיל, להבדיל מהאורות בסגנון "עץ חג המולד" של טופ ת'ריל דראגסטר, והדבר מקשה לקבוע במדויק מתי יתבצע השיגור הבא.
בראש הגבעה הראשונה הנוסעים נמצאים בכוח ג'י שלילי.
בתחתית הגבעה, הנוסעים נמצאים ב-3-4 כוח ג'י.
רכבת הקינגדה קה היא בגובה בניין בן 45 קומות.
אף פעם לא מפעילים את הרכבת בזמן שיורד גשם, אפילו אם ישנו טפטוף קל, בשל הסיכונים האפשריים שבנסיעה במהירות של 206 קמ"ש בגשם.
מנוע השיגור ההידראולי של קינגדה קה מסוגל לייצר בשיאו 20,800 כוחות סוס (שהם 15.5 מיליון ואט).
רכבת קינגדה קה היא כמעט כפולה בגובהה מהרכבת ניטרו, שהיא הרכבת השנייה בגובהה בפארק השעשועים (שגובהה כ-70 מטר).
הפסגה השנייה של קינגדה קה גבוהה יותר מהנקודות הגבוהות ביותר ברכבות "באטמן: הנסיעה" ו"הרי הגולגולת" שבפארק. הפסגה השנייה היא גם נמוכה יותר רק ב-4 מטר מהנקודה הכי גבוהה ברכבת מדוזה.
תהליך בניית הרכבת הונצח בסרט של נשיונל ג'יאוגרפיק, כחלק מסדרת "בנייה מעולם אחר".
עד לסיום בניית הרכבת, בנייתה הוגדרה כ"מבצע סודי" מהחשש שחברה מתחרה תבנה רכבת גבוהה יותר ומהירה יותר ותיקח לקינגדה קה את התארים.
סרטון רכיבה במתקן
שלט הכניסה לקינגדה קה
מושבי הקינגדה קה כשתומכות הבטיחות מורדות
שלט האזהרה המתריע בפני הנוסעים שהרכבת עלולה לנסוע לאחור
מבט מלמטה על המגדל של הרכבת
חלק ממסלול הרכבת ביציאה מהתחנה
קינגדה קה עם הגבעה השנייה, ההבדל העיקרי בינה ובין הרכבת טופ ת'ריל דראגסטר
נבחרת קניה בכדורגל

נבחרת קניה בכדורגל, הידועה בכינוייה "כוכבי ההראמבי", היא נבחרת הכדורגל הלאומית של קניה.
הדירוג הנוכחי של נבחרת קניה ברשימת הדירוג של פיפ"א, הוא המקום ה-106 בעולם, נכון ל-24 באוקטובר 2024; הניקוד הוא 1,195.36 – ירידה של 4 נקודות לעומת ניקוד קודם. דירוג השיא 68 נמדד לראשונה בדצמבר 2008, והדירוג הנמוך ביותר 137 נמדד לראשונה ביולי 2007.
כל גביעי העולם

1930 עד 1970 - לא נכנסה
1974 עד 2022 - לא העפילה
כל גביעי אפריקה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
סודאן 1956 1957: לא הייתה חברה בCAF
מצרים (1958-1972) 1959: לא הייתה חברה בCAF
אתיופיה (1897–1975) 1962: לא העפילה
גאנה 1963: לא העפילה
תוניסיה 1965: לא העפילה
אתיופיה (1897–1975) 1968: לא העפילה
סודאן 1956 1970: לא העפילה
| קמרון 1972 | סיבוב ראשון | 3 | 0 | 2 | 1 | 3 | 4 |
מצרים 1974: לא העפילה
אתיופיה (1975–1987, 1991–1996) 1976: לא העפילה
גאנה 1978: לא העפילה
ניגריה 1980: לא העפילה
לוב (1977-2011) 1982: לא העפילה
חוף השנהב 1984: לא נרשמה
מצרים 1986: לא העפילה
| מרוקו 1988 | סיבוב ראשון | 3 | 0 | 1 | 2 | 0 | 6 |
| אלג'יריה 1990 | סיבוב ראשון | 3 | 0 | 1 | 2 | 0 | 3 |
| סנגל 1992 | סיבוב ראשון | 2 | 0 | 0 | 2 | 1 | 5 |
תוניסיה 1994: לא העפילה
דרום אפריקה 1996: פרשה
בורקינה פאסו 1998: לא העפילה
גאנה ניגריה 2000: לא העפילה
מאלי 2002: לא העפילה
| תוניסיה 2004 | סיבוב ראשון | 3 | 1 | 0 | 2 | 4 | 6 |
מצרים 2006: לא העפילה
גאנה 2008: לא העפילה
אנגולה 2010: לא העפילה
גבון גינאה המשוונית 2012: לא העפילה
דרום אפריקה 2013: לא העפילה
גינאה המשוונית 2015: לא העפילה
גבון 2017: לא העפילה
| מצרים 2019 | סיבוב ראשון | 3 | 1 | 0 | 2 | 3 | 7 |
קמרון 2021: לא העפילה
חוף השנהב 2023: הושעתה
מרוקו 2025: לא העפילה
| סה"כ | 6/35 | 17 | 2 | 4 | 11 | 11 | 31 |
משחקי תיקו כוללים גם משחקים שהוכרעו בבעיטות הכרעה
שחקני העבר

פטריק אוסיאקו - שיחק בליגת העל בכדורגל
שיאי שחקנים

נכון ל-12 בספטמבר 2023.
שיאי שחקנים > שיאני ההופעות

| דירוג | שחקן | שנות פעילות | הופעות | שערים |
| --- | --- | --- | --- | --- |
| 1 | מוסה אוטיאנו | 2009-1993 | 90 | 9 |
| 2 | ג'ונתן ניבה | 1976-1965 | 88 | 10 |
| 3 | אלן טיגו | 1979-1968 | 81 | 11 |
| 4 | ג'ון ניוונגה | 1976-1965 | 80 | 17 |
| 5 | דניס אולייץ׳ | 2002-2016 | 76 | 32 |
| 6 | רוברט ממבו מומבה | 2009-1999 | 72 | 13 |
| 7 | טיטוס מולאמה | 2012-2001 | 71 | 8 |
| 8 | פרנסיס אוניסו | 2011-1996 | 70 | 0 |
| 9 | ווילבפורס מולמבה | 1988-1978 | 68 | 14 |
| 9 | ג'יימס סיאנג'ה | 1975-1963 | 68 | 0 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | וויליאם אומה | 1977—1965 | 35 | 66 | 0.53 |
| 2 | דניס אולייץ׳ | 2002-2016 | 34 | 76 | 0.45 |
| 3 | אליזה לידונדה | 1961-1950 | 33 | 26 | 1.27 |
| 4 | עלי קאג'ו | 1969-1959 | 26 | 32 | 0.81 |
| 4 | ליוינגסטון מדגאוה | 1972-1964 | 26 | 49 | 0.53 |
| 6 | ג׳ו קדנגה | 1970-1957 | 25 | 63 | 0.4 |
| 7 | מייקל אולונגה | 2015-הווה | 22 | 53 | 0.42 |
| 8 | ג'ון באראזה | 2011-2002 | 21 | 52 | 0.4 |
| 9 | דניאל ניקודמוס | 1972-1963 | 17 | 34 | 0.5 |
| 9 | מייק אוריגי | 2004-1990 | 17 | 48 | 0.35 |
| 9 | ג'ון ניוונגה | 1976-1965 | 17 | 80 | 0.21 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
רשת ביולוגית

רשת ביולוגית היא שיטה לייצוג מערכות ביולוגיות דרך שיטות ניתוח של תורת הגרפים. גרפים או רשתות משמשים כדי לנתח את היחסים (קשתות) בין ישויות ביולוגיות שונות (צמתים). הדבר כולל רשתות השפעה של חלבונים זה על זה, השפעת ה-DNA על החלבונים, רשתות ביטוי גנטי (Gene co-expression networks), רשתות מטבוליות (אנ'), רשתות של תקשורת תאית, רשתות ניורונים (אנ'), רשתות מארגי מזון רשתות יחסים מינים שונים ורשתות יחסים בין יצורים שונים באותו מין.
התחום נחקר במסגרת ביואינפורמטיקה ונוגע לתחומים שונים כמו מיקרוביולוגיה, אקולוגיה ועוד.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
בלייד (סרט עתידי)

| --- | --- |
 מבוסס על:  דמותו של בלייד מאת מארב וולפמן וג'ין קולן
 הופק בידי:  קווין פייגי אריק קרול
 תסריט:  סטייסי אוסיי-קופור
 שחקנים ראשיים:  מהרשלה עלי
 צילום:  דמיאן גרסיה
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי אולפני וולט דיסני
 הקרנת בכורה:  2025 
 שפת הסרט:  אנגלית
 סוגה:  סרט אימה, סרט הרפתקאות, סרט גיבורי-על, סרט פנטזיה, סרט פעולה, פנטזיה 
 סרט קודם:  כרונולוגית (MCU): "ת'נדרבולטס"
 אתר רשמי
 דף הסרט ב־IMDb
 
בלייד (באנגלית: Blade) הוא סרט גיבורי-על אמריקאי עתידי המבוסס על דמותו של בלייד מבית מארוול קומיקס. הסרט יופק על ידי אולפני מארוול, יופץ על ידי סרטי אולפני וולט דיסני, והוא אתחול לסדרת סרטי "בלייד". הסרט נכתב על ידי סטייסי אוסיי-קופור, ובו מככב מהרשלה עלי בתפקיד הראשי.
במקור הסרט היה עתיד לעלות לאקרנים ב-7 בנובמבר 2025, כחלק מהשלב השישי של היקום הקולנועי של מארוול. אולם באוקטובר 2024, נגנז הסרט מלוח ההקרנות.
צוות השחקנים

מהרשלה עלי – בלייד, ערפד בעל היכולת להתהלך באור השמש, שצד למחייתו ערפדים אחרים. עלי גילם בעבר את דמותו של קורנל "קוטונמות'" סטוקס בעונתה הראשונה של סדרת הטלוויזיה "לוק קייג'".
בנוסף, נמסר על ליהוקם של דלרוי לינדו וארון פייר לתפקידים שטרם פורסמו.
הפקה > קדם הפקה

בשלהי נובמבר 2021, נמסר על ליהוקו של דלרוי לינדו לתפקיד שטרם פורסם. עוד נמסר כי המפיקים היו מעוניינים ללהק את לינדו מההתחלה, אך בחרו לקחת את הזמן וללהק תפקיד מרכזי נוסף בסרט שהפך ל"אחד התפקידים היותר נחשקים בהוליווד". פייגי וטאריק נפגשו עם "עשרות שחקנים" לתפקיד, ובפברואר 2022, נמסר על ליהוקו של ארון פייר לתפקיד. בינואר 2022, מפקח האפקטים החזותיים של "נצחיים", סטפן צ'רטי, העיר כי מרטון לארסון, ששימש כעוזרו בעבודה על "נצחיים", ישמש כמפקח האפקטים החזותיים של הסרט "בקרוב מאוד", וכי הוא סיפק לו את העיצוב עבור חרב האבוני עבור העבודה על הסרט. במרץ 2022, נמסר כי מעצבת ההפקה סטפניה צ'לה, שעבדה על המיני-סדרה "מון נייט," תיקח חלק בהפקת הסרט.
בשלהי ספטמבר 2022, נמסר על פרישתו של טאריק מתפקיד בימוי הסרט בעקבות עיכובים נוספים בלוח הזמנים של ההפקה. בהצהרות נפרדות, אולפני מארוול וטאריק הצהירו כי טאריק יישאר מפיק בפועל. במקביל, החלו האולפנים בחיפוש אחר במאי חדש, שנמסר על שכירתו של בו דה מאיו, תסריטאי המיני-סדרה "מון נייט" והסדרה "אקס-מן 97" לשכתוב התסריט. יחד עם דיווחים אלו, נמסר כי צילומי הסרט מתעתדים להתחיל בנובמבר 2022, אך מנגד, צוין על ידי סוכנות ליהוק ששימשה את אולפני מארוול לליהוק עבור תפקידים משניים וניצבים כי צילומי הסרט יתקיימו בתחילת 2023. ג'ף סניידר מ-"The Ankler" דיווח על חוסר שביעותו של עלי מהעיכובים הלא-מתוכננים, כולל ממצב התסריט והעובדה שנאמר כי פייגי "הגזים" עם התחייבויותיו לפרויקטים עתידיים ביקום הקולנועי. בעקבות הצורך לחפש במאי חדש, אולפני מארוול השביתו זמנית את תהליכי ההפקה שהחלו באטלנטה בתחילת אוקטובר, ונמסר כי אלו עתידים להתחדש בתחילת 2023, מה שהביא לדחיית עליית הסרט לאקרנים ל-6 בספטמבר 2024. בנוסף, נמסר על ידי "/Film" כי לעלי תהיה מעורבות גדולה בבחירת הבמאי החדש וכי עשויים להתרחש שכתובים נוספים בתסריט הסרט על פי בקשתו.
הפקה > צילומים

צילומי הסרט התחילו בתחילת 2023, באולפני "טיילור פרי" שבאטלנטה, ג'ורג'יה, ומתרחשים גם בניו אורלינס וקליבלנד, ועליהם יהיה אמון הצלם דמיאן גרסיה. במקור, הצילומים התעתדו להתחיל בספטמבר 2021, ולאחר מכן ביולי 2022, באוקטובר 2022 ובנובמבר 2022 באולפני "טרילית'", ולהסתיים בשלהי ינואר 2023.
הפצה

במקור, הסרט התעתד לעלות לאקרנים ב-3 בנובמבר 2023 ולאחר מכן ב-ב-6 בספטמבר 2024, ב-14 בפברואר 2024, ולאחר מכן ב-7 בנובמבר 2025. אולם באוקטובר 2024, נגנז הסרט מלוח ההקרנות.
אירוויזיון 1994

| --- | --- |

 מספר התחרות:  39
 גמר:  30 באפריל 1994 
 מנחים:  סינת'יה ני וורכו, ג'רי ראיין
 רשת השידור המפיקה:  אירלנד RTÉ אירלנד
 מיקום האירוע:  אירלנד תיאטרון פוינט, דבלין, אירלנד
 השיר הזוכה:  אירלנד אירלנד - "Rock'N'Roll Kids" ("ילדי הרוק'נרול") בביצוע פול הרינגטון וצ'ארלי מקגטיגן
 שיטת הניקוד:  בכל מדינה חבר שופטים, המעניק 1–8, 10 או 12 נקודות ל-10 שירים נבחרים
 מספר משתתפות:  25
 מדינות שמשתתפות לראשונה:  פולין פולין  הונגריה הונגריה  רוסיה רוסיה סלובקיה סלובקיה  רומניה רומניה  אסטוניה אסטוניה ליטא ליטא
 מדינות שפרשו מהתחרות:  איטליה איטליה   לוקסמבורג לוקסמבורג (נופתה מהתחרות בשל הישג נמוך)  טורקיה טורקיה (נופתה מהתחרות בשל הישג נמוך)  דנמרק דנמרק (נופתה מהתחרות בשל הישג נמוך)  סלובניה סלובניה (נופתה מהתחרות בשל הישג נמוך) ישראל ישראל (נופתה מהתחרות בשל הישג נמוך)  בלגיה בלגיה (נופתה מהתחרות בשל הישג נמוך)
 סיימו עם 0 נקודות:  ליטא ליטא
 המדינות המשתתפות
 
   המדינות המשתתפות   מדינות שהשתתפו בעבר, אך לא בשנה זו
 → אירוויזיון 1993 אירוויזיון 1995 ← 
 
אירוויזיון 1994 הייתה תחרות האירוויזיון ה-39 והיא נערכה ב-30 באפריל 1994 באירלנד. המנצחת בתחרות הייתה אירלנד, שהפכה למדינה הראשונה בתולדות התחרות והיחידה עד כה שזכתה בפעם השלישית ברציפות. הייתה זאת גם הזכייה השישית של אירלנד בתחרות מתוך שבע זכיות שיש לאירלנד עד היום.
אירוויזיון 1994 היה האחרון, נכון לשנת 2024, בו זכתה המדינה המארחת.
זו הייתה התחרות הראשונה שתוצאות ההצבעה הוצגו בה באמצעות הצבעות מצולמות של נציגי המדינות המשתתפות.
השיר הזוכה, Rock'n Roll Kids, היה השיר הראשון בתולדות האירוויזיון שזכה ללא ליווי תזמורתי (עד אירוויזיון 1998 היו משתמשים בתזמורת). מבצעיו, פול הרינגטון וצ'ארלי מקגטיגן, שרו וניגנו על הבמה בפסנתר ובגיטרה בלבד. הם זכו לקבל 8 פעמים דוז פואה (12 נקודות) ו-8 פעמים 10 נקודות.
באירוויזיון הזה הופיעו לראשונה שבע מדינות ממזרח אירופה. שתיים מהן הגיעו להישגים יוצאי דופן: פולין סיימה במקום השני ובכך שברה את שיאיהן של דנמרק מאירוויזיון 1957, נורווגיה מאירוויזיון 1960 וישראל מאירוויזיון 1973 (המיקום הכי גבוה בהופעה ראשונה באירוויזיון, דנמרק זכתה במקום השלישי ונורווגיה וישראל הגיעו למקום הרביעי) והונגריה שסיימה במקום הרביעי. מדינות נוספות שהופיעו לראשונה באירוויזיון היו: רוסיה (מקום תשיעי), סלובקיה (מקום 19), רומניה (מקום 21), אסטוניה (מקום 24) וליטא (מקום 25 ואחרון עם אפס נקודות).
בעת ההפסקה שבין הופעת השירים ובין ההצבעה הופיעה להקת מחול בסגנון אירי בשם "ריברדאנס", אשר זכתה אחר כך להכרה בינלאומית.
ישראל לא השתתפה בתחרות באותה שנה. לפי אירוויזיון 1993 הוחלט כי שש המדינות שיסיימו בששת המקומות האחרונים באירוויזיון 1993 לא ישתתפו באירוויזיון 1994, וזאת כדי לפנות מקום למדינות מזרח אירופה החדשות שביקשו להשתתף באירוויזיון, וכדי למנוע מצב בו מספר המדינות המשתתפות יגיע ל-30 מדינות. ישראל סיימה באירוויזיון 1993 במקום ה-24 והלפני האחרון, ולכן לא השתתפה מאירוויזיון 1994. קפריסין הייתה אמורה לא להשתתף גם היא, אך בעקבות פרישתה של איטליה היא השתתפה.